Nottingham Forest Football Club

Nottingham Forest Football Club Ingalaterrako futbol taldea da, egoitza Nottingham hirian (Ekialdeko Midlands) duena. Ingalaterrako Liga bakarra badu ere bi aldiz irabazi du Europako Kopa.

Etxeko partiduak City Ground estadioan jokatzen ditu.

Historia

Sorrera eta hasierako urteak 
Nottingham Forest taldea 1865 urtean eratu zuten hiriko Bandy jokalariek. Berehala lortu zuten lehenengo titulua, 1898ko Kopa hain zuzen ere.

XX mendean ordea bigarren mailako taldea izan zen eta 1949an gainera hirugarren mailara jeitsi zen. 1957an ordea lehen mailara itzuli zen eta Kopa berri bat irabazi zuen 1959an. Maila onean jarraitu zuen taldeak eta 1967an ordura arteko posturik onena lortu zuen Ligan, bigarren izan baitzen. Hala ere taldearen gainbehera hasi zen eta 1972an bigarren mailara jeitsi zen.

Brian Clough: urrezko aroa (1975-1993) 
1975ean Brian Clough fitxatu zuen eta taldearen urrezko aroa iritsi zen. 1977an lehen mailara itzuli, 1978an Liga irabazi eta hurrengo urtean Europako Kopa jokatu zuen, bai eta irabazi ere. Urte berean Europako Superkopa irabazi zuen baina Kontinente arteko Futbol Kopa jokatzeari uko egin zion honek zekarren diru gastua zela eta.

Azken txapelduna izanik Europako Kopa jokatzeko sailkatua zegoen hasieratik eta bigarren urtez jarraian irabazi zuen. Oraingoan Superkopa eta Kontinante artekoa, biak jokatu zituen baina bietan galtzaile atera zen.

Brian Cloughek 1993 arte jarraitu zuen entrenatzen eta taldeak emaitza onak eskuratu zituen, 1989 eta 1990eko Ligako Kopan edo 1984ko UEFAko finalaurrekoa esate baterako.

Azken urteak 
1994. urtean ligan hirugarrena izan zen eta UEFAra sartu zen, talde ingelesen 5 urteko debekua amaitu berri zela, baina ez zuen ibilbide handirik izan ekitaldi hartan. 1997an bigarren mailara jeitsi zen Nottingham Forest. Entrenatzaile aldaketa ugari izan zituen hurrengo urteetan, hamabi pertsona 13 urtetan. 2005ean hirugarren mailara ere iritsi zen.

Gaur egun The Championship (2.maila) txapelketan ari da baina Al-Hasawi kuwaitiarrak erosi du 2012an mailaz igo eta 3-5 urtetan talde indartsua osatzeko asmoz. Baina ez zuen lortu. 2017an Evangelos Marinakis enpresari greziarrak erosi zuen eta 2018ko urtarrilaren 8an Aitor Karanka entrenatzaile gasteiztarra fitxatu zuen.

Kolorea 
Sorreratik bertatik Nottingham Forestek kolore gorria hautatu zuen Giuseppe Garibaldi iraultzaile italiarraren "atorra gorriak" gudalostearen omenez. Ofizialki kolore gorria onartu zuen lehen talde ingelesa izan zen.

2023/2024 Taldea 
2023ko uztailaren 3an eguneratua.

Irabazitako txapelketak

Txapelketa nazionalak 
 Ingalaterrako Liga (1) :
 Txapelduna (1): 1978.
 Bigarrena (2): 1967, 1979.
 Ingalaterrako Kopa (2) :
 1898, 1959.
 Ingalaterrako League Cup (4):
 1978, 1979, 1989, 1990.

Txapelketa internazionalak

Kontinente arteko Futbol Kopa 
 Txapelduna (0)
 Finalista (1): 1980.

Europako Kopa 
 Txapelduna (2): 1979, 1980.

Europako Superkopa 
 Txapelduna (1): 1979.
 Finalista (1): 1980.

UEFA Kopa 
 Finalaurrekoa 1984ean.

Jokaturiko nazioarteko finalak

Kanpo estekak 

  Nottingham Foresten webgune ofiziala